proxectonos/corpus_dominio_legal_administrativo_tmp huggingface dataset:
DECRETO 103/2022, do 25 de maio, polo que se aproba a bandeira do Concello de Punxín (Ourense).
Vicepresidencia Segunda e Consellería de Presidencia, Xustiza e Deportes — III. Outras disposicións — 15/06/2022

O Concello de Punxín (Ourense) considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; na Lei 5/1997, do 22 de xullo, de administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Real decreto 2568/1986, do 10 de decembro, que aproba o Regulamento de organización, funcionamento e réxime xurídico das corporacións locais.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia Segunda e Consellería de Presidencia, Xustiza e Deportes, e logo da deliberación do Consello da Xunta de Galicia na súa reunión do día vinte e cinco de maio de dous mil vinte e dous,
Artigo único
Aprobar a bandeira do Concello de Punxín, que figura como anexo, organizada do seguinte xeito:
O pano de amarelo e, ao centro, as dúas cabezas de boi ao natural, surmontadas da póla de vide, coas súas follas e acio de verde, e todo flanqueado de dúas franxas verticais (ondadas) de azul, unha á hasta e outra ao batente.
Santiago de Compostela, vinte e cinco de maio de dous mil vinte e dous
DECRETO 105/2022, do 25 de maio, polo que se aproba a bandeira do Concello de Soutomaior (Pontevedra).
Vicepresidencia Segunda e Consellería de Presidencia, Xustiza e Deportes — III. Outras disposicións — 15/06/2022

O Concello de Soutomaior (Pontevedra) considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; na Lei 5/1997, do 22 de xullo, de administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Real decreto 2568/1986, do 10 de decembro, que aproba o Regulamento de organización, funcionamento e réxime xurídico das corporacións locais.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia Segunda e Consellería de Presidencia, Xustiza e Deportes, e logo da deliberación do Consello da Xunta de Galicia na súa reunión do día vinte e cinco de maio de dous mil vinte e dous,
Artigo único
Aprobar a bandeira do Concello de Soutomaior, que figura como anexo, organizada do seguinte xeito:
De azul, o castelo de branco, todo orlado dun xaquelado de dúas ordes de amarelo e vermello.
Santiago de Compostela, vinte e cinco de maio de dous mil vinte e dous
RESOLUCIÓN do 30 de maio de 2022 pola que se ordena a publicación do Acordo do Consello da Xunta de Galicia do 25 de maio de 2022 pola que se aproba a modificación da relación de postos de traballo da Consellería de Cultura, Educación, Formación Profesional e Universidades.
Consellería de Facenda e Administración Pública — III. Outras disposicións — 10/06/2022

A aprobación da modificación da relación de postos de traballo da Consellería de Cultura, Educación, Formación Profesional e Universidades xustifícase polas razóns indicadas no punto primeiro do Acordo.
En consecuencia, por proposta da Consellería de Cultura, Educación, Formación Profesional e Universidades e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 25 de maio de 2022, adoptou o seguinte
Primeiro. Aprobar a modificación da relación de postos de traballo da Consellería de Cultura, Educación, Formación Profesional e Universidades nos termos que se sinalan no anexo a este acordo.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia, na súa reunión do 25 de maio de 2022, relativo á aprobación da modificación da relación de postos de traballo da Consellería de Cultura, Educación, Formación Profesional e Universidades, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 30 de maio de 2022
DECRETO 101/2022, do 25 de maio, polo que se aproba o escudo do Concello de Mugardos (A Coruña).
Vicepresidencia Segunda e Consellería de Presidencia, Xustiza e Deportes — III. Outras disposicións — 15/06/2022

O Concello de Mugardos (A Coruña) considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; na Lei 5/1997, do 22 de xullo, de administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Real decreto 2568/1986, do 10 de decembro, que aproba o Regulamento de organización, funcionamento e réxime xurídico das corporacións locais.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia Segunda e Consellería de Presidencia, Xustiza e Deportes, e logo da deliberación do Consello da Xunta de Galicia na súa reunión do día vinte e cinco de maio de dous mil vinte e dous,
Artigo único
Aprobar o escudo do Concello de Mugardos (A Coruña) organizado do seguinte xeito, do que se achega como anexo unha representación gráfica:
De azur (azul), unha estrela de ouro (amarelo) acompañada de dúas coroas abertas da mesma cor, dispostas unha en xefe e outra na punta. Ao timbre, coroa real pechada.
Santiago de Compostela, vinte e cinco de maio de dous mil vinte e dous
DECRETO 102/2022, do 25 de maio, polo que se aproba o escudo do Concello de Punxín (Ourense).
Vicepresidencia Segunda e Consellería de Presidencia, Xustiza e Deportes — III. Outras disposicións — 15/06/2022

O Concello de Punxín (Ourense) considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; na Lei 5/1997, do 22 de xullo, de administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Real decreto 2568/1986, do 10 de decembro, que aproba o Regulamento de organización, funcionamento e réxime xurídico das corporacións locais.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia Segunda e Consellería de Presidencia, Xustiza e Deportes, e logo da deliberación do Consello da Xunta de Galicia na súa reunión do día vinte e cinco de maio de dous mil vinte e dous,
Artigo único
Aprobar o escudo do Concello de Punxín (Ourense) organizado do seguinte xeito, do que se achega como anexo unha representación gráfica:
De ouro (amarelo) e sobre ondas de azur (azul), dúas cabezas de boi ao natural, surmontadas no centro do xefe dunha póla de vide coas súas follas e acio de sinople (verde). Ao timbre, a coroa real pechada.
Santiago de Compostela, vinte e cinco de maio de dous mil vinte e dous
DECRETO 106/2022, do 16 de xuño, polo que se nomea director xeral de Xustiza a José Tronchoni Albert.
Vicepresidencia Segunda e Consellería de Presidencia, Xustiza e Deportes — II. Autoridades e persoal — 17/06/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente segundo e conselleiro de Presidencia, Xustiza e Deportes, e logo de deliberación do Consello da Xunta de Galicia, na súa reunión do día dezaseis de xuño de dous mil vinte e dous,
NOMEO director xeral de Xustiza a José Tronchoni Albert.
Santiago de Compostela, dezaseis de xuño de dous mil vinte e dous
RESOLUCIÓN do 9 de xuño de 2022 pola que se acorda publicar o extracto dos estados de ingresos e gastos do orzamento para o exercicio económico do ano 2022.
Universidade de Santiago de Compostela — III. Outras disposicións — 21/06/2022

O Consello Social da Universidade de Santiago de Compostela (en adiante, USC), na reunión que tivo lugar o día 30 de maio de 2022, de conformidade co disposto no artigo 14.2, alínea segunda, da Lei orgánica 6/2001, do 21 de decembro, de universidades (LOU), modificada pola Lei orgánica 4/2007, do 12 de abril, así como no artigo 75.3, letra c), da Lei 6/2013, do 13 de xuño, do Sistema universitario de Galicia, acordou a aprobación do orzamento desta universidade para o exercicio económico do ano 2022.
Por conseguinte, esta reitoría, sobre a base do establecido polo artigo 81 e concordantes da citada LOU, resolve ordenar a publicación no Diario Oficial de Galicia dun resumo do referido orzamento, tanto no seu estado de ingresos como de gastos, por unha contía inicial en cada un deles de 274.962.075 euros, segundo se recolle no anexo.
O documento completo figura publicado no taboleiro electrónico da USC, ao cal se accede na seguinte ligazón: https://sede.usc.es/sede/publica/taboleiro/inicio.htm. Igualmente, pódese consultar na información económica contida na páxina web da Xerencia: https://www.usc.es/gl/goberno/xerencia/
Santiago de Compostela, 9 de xuño de 2022
Ingresos
Gastos
RESOLUCIÓN do 6 de xuño de 2022, da Dirección Xeral de Emerxencias e Interior, pola que se acorda outorgar o distintivo de permanencia ao persoal dos distintos corpos de Policía local dos concellos de Galicia.
Vicepresidencia Segunda e Consellería de Presidencia, Xustiza e Deportes — III. Outras disposicións — 21/06/2022

A Lei 4/2007, do 20 de abril, de coordinación de policías locais, establece no seu artigo 74 que o persoal dos corpos de policía local de Galicia pode ser distinguido ou recompensado de acordo co que se determine regulamentariamente.
O artigo 89.c) do Decreto 243/2008, do 16 de outubro, de desenvolvemento da devandita lei, crea o distintivo de permanencia e, no seu artigo 93.1, establecese que o distintivo de permanencia se entregará anualmente, mediante resolución da persoa titular da unidade directiva competente en materia de coordinación de policías locais, ao persoal dos corpos da policía local cando cumpra 25 anos de servizos efectivos no corpo, calquera que sexa a súa categoría, sempre que non consten antecedentes desfavorables no seu expediente persoal ou pendentes de cancelar, cuestións que deberán acreditar os concellos que corresponda.
Mediante esta resolución acórdase outorgar o distintivo de permanencia ao persoal dos corpos da policía local que, ademais de contar cos restantes requisitos, cumpriu os 25 anos de permanencia no ano 2021 ou en anos anteriores e que non foi proposto no seu día polos concellos.
De acordo co previsto no citado artigo 93.1 do Decreto 243/2008, do 16 de outubro,
Primeiro. Outorgar o distintivo de permanencia ao persoal das policías locais que se relaciona no anexo a esta resolución, por ter cumprido 25 anos de servizo nos corpos da policía local durante o ano 2021, ou por telos cumprido en anos anteriores pero que non foron propostos polos concellos ata este ano, segundo as certificacións dos respectivos concellos de pertenza, tanto respecto do tempo de servizos como do resto de requisitos.
Segundo. Publicar esta resolución no
Diario Oficial de Galicia
e na páxina web da Vicepresidencia Segunda e Consellería de Presidencia, Xustiza e Deportes.
Santiago de Compostela, 6 de xuño de 2022
DECRETO 110/2022, do 9 de xuño, polo que se nomea reitor magnífico da Universidade de Vigo o profesor doutor Manuel Joaquín Reigosa Roger.
Consellería de Cultura, Educación, Formación Profesional e Universidades — II. Autoridades e persoal — 20/06/2022

A Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, regula no seu artigo 20 a forma de elección do reitor e dispón que será nomeado polo órgano correspondente da Comunidade Autónoma.
Pola súa banda, os estatutos da Universidade de Vigo, aprobados polo Decreto 13/2019, do 24 de xaneiro, dispoñen, no seu artigo 28, que o reitor será elixido pola comunidade universitaria mediante elección directa e sufraxio universal libre e secreto e nomeado pola Xunta de Galicia.
En virtude do disposto no artigo 20 da Lei 6/2001, do 21 de decembro, e nos estatutos da propia universidade, tivo lugar o día 4 de maio de 2022 un novo proceso electoral para a elección de reitor.
A Secretaría Xeral da Universidade de Vigo comunica á Consellería de Cultura, Educación e Universidade, que o día 11 de maio de 2022 a Comisión Electoral proclamou como reitor o profesor doutor Manuel Joaquín Reigosa Roger.
Na súa virtude, en uso das atribucións que me confire a Lei 1/1983, do 22 de febreiro, reguladora da Xunta e da súa Presidencia, por instancia da Universidade de Vigo, por proposta do conselleiro de Cultura, Educación, Formación Profesional e Universidades e logo de deliberación do Consello da Xunta de Galicia na súa reunión do nove de xuño de dous mil vinte e dous,
Artigo único
Nomear reitor magnífico da Universidade de Vigo o profesor doutor Manuel Joaquín Reigosa Roger.
Santiago de Compostela, nove de xuño de dous mil vinte e dous
RESOLUCIÓN do 16 de xuño de 2022 pola que se amplía o prazo de presentación de solicitudes ao abeiro da Resolución do 4 de maio de 2022 pola que se establecen as bases reguladoras para a concesión, en réxime de concorrencia competitiva, das axudas do programa Consolida Bio para o apoio á consolidación do sector biotecnolóxico a través de plans de investimento e innovación, financiados no marco do eixe REACT-EU do programa operativo do Fondo Europeo de Desenvolvemento Rexional (Feder) de Galicia 2014-2020, como parte da resposta da UE á pandemia da COVID-19, e se procede á súa convocatoria para o ano 2022 (código de procedemento IN861A).
Axencia Galega de Innovación — III. Outras disposicións — 20/06/2022

O 19 de maio de 2022 publicouse no
Diario Oficial de Galicia
a Resolución do 4 de maio de 2022 pola que se establecen as bases reguladoras para a concesión, en réxime de concorrencia competitiva, das axudas do programa Consolida Bio para o apoio á consolidación do sector biotecnolóxico a través de plans de investimento e innovación, financiados no marco do eixe REACT-EU do programa operativo do Fondo Europeo de Desenvolvemento Rexional (Feder) de Galicia 2014-2020, como parte da resposta da UE á pandemia da COVID-19, e se procede á súa convocatoria para o ano 2022 (código de procedemento IN861A).
No punto 3 do artigo 10 establecíase que o prazo de presentación de solicitudes sería dun mes contado a partir do día seguinte ao da publicación desta convocatoria no
Diario Oficial de Galicia
. Tendo en conta que se trata dunha nova convocatoria de axudas e que as pemes están a afrontar unha etapa complexa en canto a xestión da incerteza da súa actividade empresarial diaria, considérase conveniente ampliar o prazo de presentación de solicitudes en 10 días hábiles.
Consecuentemente con todo o anterior, a directora da Axencia Galega de Innovación, en exercicio das facultades que lle confire o artigo 17.3 do Decreto 50/2012, do 12 de xaneiro, polo que se crea a Axencia Galega de Innovación,
Artigo 1
Amplíase en 10 días hábiles, ata o 5 de xullo de 2022, o prazo de presentación de solicitudes previsto no artigo 10 da Resolución do 4 de maio de 2022 pola que se establecen as bases reguladoras para a concesión, en réxime de concorrencia competitiva, das axudas do programa Consolida Bio para o apoio á consolidación do sector biotecnolóxico a través de plans de investimento e innovación, financiados no marco do eixe REACT-EU do programa operativo do Fondo Europeo de Desenvolvemento Rexional (Feder) de Galicia 2014-2020, como parte da resposta da UE á pandemia da COVID-19, e se procede á súa convocatoria para o ano 2022 (código de procedemento IN861A).
Disposición derradeira única.
Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 16 de xuño de 2022
RESOLUCIÓN do 7 de xuño de 2022 pola que se conceden as subvencións aos proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2021/22 (código de procedemento PL500B).
Consellería de Cultura, Educación, Formación Profesional e Universidades — III. Outras disposicións — 17/06/2022

Mediante a Orde do 30 de novembro de 2021 anúnciase a convocatoria de subvencións para a presentación de proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2021/22 (código de procedemento PL500B) (DOG núm. 249, do 29 de decembro).
Unha vez que se publicou a proposta provisional de adxudicación e se levaron a cabo os trámites preceptivos, por proposta da xefatura territorial de cada unha das catro provincias,
Conceder as subvencións nos termos que figuran no anexo a esta resolución.
Contra esta resolución caberá interpoñer recurso de reposición no prazo dun mes ante a persoa titular da Secretaría Xeral Técnica da Consellería de Cultura, Educación, Formación Profesional e Universidades, por delegación de competencias establecida na Orde do 9 de febreiro de 2021 (DOG núm. 31, do 16 de febreiro), ou directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, que se contarán, en ambos os dous casos, desde o día seguinte ao da publicación desta resolución no Diario Oficial de Galicia.
Santiago de Compostela, 7 de xuño de 2022
Provincia: A Coruña.
Provincia: Lugo.
Provincia: Ourense.
Provincia: Pontevedra.
RESOLUCIÓN do 25 de maio de 2022, da Secretaría Xeral de Educación e Formación Profesional, pola que se regula a incorporación e impartición do programa de dobre titulación de bacharelato e baccalauréat –Bachibac– nos centros educativos sostidos con fondos públicos da Comunidade Autónoma de Galicia para o curso 2022/23.
Consellería de Cultura, Educación, Formación Profesional e Universidades — III. Outras disposicións — 17/06/2022

Co obxecto de regular a incorporación e impartición do programa de dobre titulación de bacharelato e baccalauréat –Bachibac– nos centros educativos sostidos con fondos públicos da Comunidade Autónoma de Galicia para o curso 2022/23, resolvo anunciar:
Primeiro. Que a regulación e convocatoria da incorporación e impartición do programa de dobre titulación de bacharelato e baccalauréat –Bachibac– nos centros educativos sostidos con fondos públicos da Comunidade Autónoma de Galicia para o curso 2022/23 estará dispoñible na páxina web da Consellería de Cultura, Educación, Formación Profesional e Universidades, www.edu.xunta.gal/portal
Segundo. Que o prazo de presentación de solicitudes será de quince días hábiles contados a partir do día seguinte do anuncio da presente resolución no Diario Oficial de Galicia. Se o último día de prazo é inhábil entenderase prorrogado ao primeiro día hábil seguinte.
Terceiro. Que os centros docentes que desexen impartir o programa Bachibac deberán formular a súa solicitude ante a Secretaría Xeral de Educación e Formación Profesional conforme o modelo que figura como anexo I da convocatoria e dirixila á Secretaría Xeral de Educación e Formación Profesional da Consellería de Cultura, Educación, Formación Profesional e Universidades.
Santiago de Compostela, 25 de maio de 2022
EXTRACTO da Orde do 7 de xuño de 2022 pola que se convocan axudas económicas para o alumnado que realiza formación práctica en centros de traballo ou FP Dual (código de procedemento ED202A).
Consellería de Cultura, Educación, Formación Profesional e Universidades — III. Outras disposicións — 17/06/2022

BDNS (Identif.): 633921.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
Poderá concorrer a esta convocatoria o alumnado matriculado en centros públicos desta comunidade autónoma e, no caso dos centros privados, o alumnado matriculado en ensinanzas concertadas coa Consellería de Cultura, Educación, Formación Profesional e Universidades, que estea cursando o derradeiro curso dun ciclo formativo de grao profesional básico, grao medio ou grao superior de formación profesional inicial, cursos de especialización, artes plásticas e deseño, ensinanzas deportivas e programas formativos ou algún ciclo formativo de FP Dual.
Segundo.
Obxecto
Convocar axudas económicas para a realización en empresas do módulo profesional de FCT e da FP Dual en réxime de concorrencia non competitiva.
Terceiro.
Bases reguladoras
Orde do 7 de xuño de 2022 pola que se convocan axudas económicas para o alumnado que realiza formación práctica en centros de traballo ou FP Dual (código de procedemento ED202A).
Cuarto.
Importe
O importe total das axudas económicas efectuarase con cargo ao concepto orzamentario 10.30.422M.480.0 dentro do exercicio orzamentario do ano 2022, da Dirección Xeral de Formación Profesional, ata un importe máximo de 800.000 € (oitocentos mil euros).
Quinto.
Prazo de presentación de solicitudes.
Convócanse dous períodos de presentación de solicitudes:
1. Primeiro prazo, trinta e un (31) días naturais contados a partir do día seguinte ao da publicación desta orde no
Diario Oficial de Galicia
.
2. O segundo prazo será o comprendido entre o 15 de outubro e o 15 de novembro de 2022.
Santiago de Compostela, 7 de xuño de 2022
RESOLUCIÓN do 2 de xuño de 2022, da Dirección Xeral de Cultura, pola que se dá publicidade das axudas concedidas ao abeiro da Orde do 31 de decembro de 2021 pola que se establecen as bases reguladoras das axudas a entidades locais de Galicia titulares de bibliotecas e/ou axencias de lectura públicas, integradas na Rede de bibliotecas públicas de Galicia, para a adquisición de novidades editoriais (programa A) e para a mellora das coleccións no marco do Plan de recuperación, transformación e resiliencia (programa B), ambas en formato físico, e se convocan para o ano 2022 (código de procedemento CT235A) (Diario Oficial de Galicia número 24, do 4 de febreiro).
Consellería de Cultura, Educación, Formación Profesional e Universidades — III. Outras disposicións — 17/06/2022

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención. Así mesmo, segundo o artigo 16 da orde de convocatoria esta resolución publicarase no Diario Oficial de Galicia, e na páxina web https://www.cultura.gal. Esta publicación substituirá a notificación persoal e producirá os mesmos efectos.
Concederlles as axudas convocadas aos concellos que se relacionan no anexo I correspondentes ao programa B para a mellora das coleccións en formato físico para as bibliotecas e axencias de lectura públicas, por un importe total de 549.999,12 €, con cargo á partida orzamentaria 10.40.432A.760.5, dos orzamentos xerais da Comunidade Autónoma de Galicia para o ano 2022, cos importes correspondentes a cada beneficiario.
Contra esta resolución, que pon fin á vía administrativa, os interesados poderán interpoñer recurso potestativo de reposición ante o mesmo órgano que a ditou no prazo dun mes, contado a partir do día seguinte ao da súa publicación no Diario Oficial de Galicia, de conformidade co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben impugnarse directamente a través do recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, que se contarán desde a mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza o rexeitamento presunto do recurso de reposición.
Santiago de Compostela, 2 de xuño de 2022
DECRETO 107/2022, do 16 de xuño, polo que se concede a Medalla Castelao.
Vicepresidencia Segunda e Consellería de Presidencia, Xustiza e Deportes — III. Outras disposicións — 17/06/2022

En atención aos méritos que neles concorren, por proposta do vicepresidente segundo e conselleiro de Presidencia, Xustiza e Deportes, e logo de deliberación do Consello da Xunta de Galicia na súa reunión do día dezaseis de xuño de dous mil vinte e dous, concédeselle a Medalla Castelao a:
– Camilo Nogueira Román
– Javier Olleros Rodríguez
– Coral polifónica El Eco
– Pescados Rubén Burela, FSF
– Javier Sánchez de Dios
Santiago de Compostela, dezaseis de xuño de dous mil vinte e dous
EXTRACTO da Resolución do 3 de xuño de 2022, da Secretaría Xeral da Emigración, pola que se regulan as bases que rexerán o procedemento de concesión de axudas para a participación no programa Reencontros co Xacobeo e se procede á súa convocatoria para o ano 2022 (código de procedemento PR926E).
Vicepresidencia Segunda e Consellería de Presidencia, Xustiza e Deportes — III. Outras disposicións — 22/06/2022

BDNS (Identif.) 634631.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Entidades beneficiarias
1. Poderán ser beneficiarias das subvencións establecidas nesta convocatoria as entidades galegas inscritas no Rexistro da Galeguidade en calquera das categorías que figuran na Lei 7/2013, do 13 de xuño, da galeguidade.
2. Non poderán ser beneficiarias as entidades nas cales concorra algunha das prohibicións establecidas nos puntos 2 e 3 do artigo 10 da Lei 9/2007, do 13 de xuño, de subvencións de Galicia.
Segundo.
Obxecto
1. Esta resolución ten por obxecto aprobar as bases reguladoras polas que se rexerá a concesión das axudas correspondentes ao programa Reencontros co Xacobeo, destinado a promover que persoas maiores de 65 anos vinculadas ás entidades galegas do exterior fomenten os lazos con Galicia e coa súa cultura a través do Camiño de Santiago, de xeito que, unha vez vivida esta experiencia, poidan colaborar como axentes activos na promoción e difusión do Camiño de Santiago e do fenómeno do Ano Santo Xacobeo nos lugares en que as entidades teñen a súa sede (código de procedemento PR926E).
2. Así mesmo, é obxecto desta resolución proceder á convocatoria destas axudas para o ano 2022.
Terceiro.
Bases reguladoras
Resolución do 3 de xuño de 2022, da Secretaría Xeral da Emigración, pola que se regulan as bases que rexerán o procedemento de concesión de axudas para a participación no programa Reencontros co Xacobeo e se procede á súa convocatoria para o ano 2022 (código de procedemento PR926E).
Cuarto.
Importe
As axudas do presente programa teñen a consideración de axudas en especie e, consecuentemente, non supoñen contabilización do gasto. Os servizos que se prestan ás persoas participantes neste programa serán obxecto de licitación de acordo coa normativa de contratos do sector público.
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta resolución no
Diario Oficial de Galicia
. De acordo co artigo 30 da Lei 39/2015, do 1 de outubro, entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte e, se no mes de vencemento non houber día equivalente ao inicial do cómputo, entenderase que o prazo expira o último do mes.
Santiago de Compostela, 3 de xuño de 2022
RESOLUCIÓN do 14 de febreiro de 2022 pola que se fan públicas as axudas concedidas ao abeiro da Resolución do 12 de marzo de 2021 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á execución de obras de abastecemento, saneamento e depuración, financiadas no marco do eixe REACT-UE do programa operativo Feder Galicia 2014-2020, e se convocan para o ano 2021 (código de procedemento AU300A).
Augas de Galicia — III. Outras disposicións — 24/02/2022

O 24 de marzo de 2021 publicouse no Diario Oficial de Galicia a Resolución do 12 de marzo de 2021 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á execución de obras de abastecemento, saneamento e depuración, financiadas no marco do eixe REACT-UE do programa operativo Feder Galicia 2014-2020, e se convocan para o ano 2021 (código de procedemento AU300A).
O 23 de abril de 2021 publicouse no Diario Oficial de Galicia a Resolución do 19 de abril de 2021 pola que se modifica a Resolución do 12 de marzo de 2021 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á execución de obras de abastecemento, saneamento e depuración, financiadas no marco do eixe REACT-UE do programa operativo Feder Galicia 2014-2020, e se convocan para o ano 2021.
O 19 de novembro de 2021 publicouse no Diario Oficial de Galicia a Resolución do 18 de novembro de 2021 pola que se modifica a Resolución do 12 de marzo de 2021 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á execución de obras de abastecemento, saneamento e depuración, financiadas no marco do eixe REACT-UE do programa operativo Feder Galicia 2014-2020, e se convocan para o ano 2021 (código de procedemento AU300A).
A Dirección de Augas de Galicia, por delegación da Presidencia de Augas de Galicia, ditou resolución de concesión de axudas aos concellos beneficiarios.
Segundo o recollido na Resolución do 12 de marzo de 2021, citada, deben publicarse no Diario Oficial de Galicia e na páxina web de Augas de Galicia a relación das subvencións concedidas.
As axudas fináncianse con cargo á conta financeira 6566 (subvencións de capital a corporacións locais) da entidade pública empresarial Augas de Galicia, dotada pola Unión Europea a través do Fondo Europeo de Desenvolvemento Rexional (Feder), no marco do eixe REACT-UE do programa operativo Feder Galicia 2014-2020.
De conformidade co previsto nos artigos 13 e 24 da Resolución do 12 de marzo de 2021, xa citada,
Facer público no Diario Oficial de Galicia e na páxina web oficial de Augas de Galicia a relación das entidades beneficiarias e o importe das axudas concedidas.
Santiago de Compostela, 14 de febreiro de 2022
RESOLUCIÓN do 10 de febreiro de 2022 pola que se dá publicidade dos convenios subscritos no terceiro cuadrimestre do exercicio 2021.
Instituto Galego de Promoción Económica — III. Outras disposicións — 18/02/2022

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade deberá publicar no Diario Oficial de Galicia unha relación dos convenios subscritos referidos ao cuadrimestre anterior.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Promoción Económica no terceiro cuadrimestre de 2021, que se anexa a esta resolución.
Santiago de Compostela, 10 de febreiro de 2022
RESOLUCIÓN do 17 de decembro de 2021 pola que acorda publicar o orzamento para o exercicio do ano 2022.
Universidade da Coruña — III. Outras disposicións — 14/02/2022

O Consello Social da Universidade da Coruña, na reunión que tivo lugar o día 16 de decembro de 2021, e de conformidade co disposto no artigo 20.1 da Lei orgánica 6/2001, do 21 de decembro (modificada pola Lei orgánica 4/2007, do 12 de abril), e no artigo 4.c) da Lei 1/2003, do 9 de maio, de consellos sociais do Sistema universitario de Galicia, acordou aprobar o orzamento desta universidade para o exercicio do ano 2022.
Esta reitoría, consonte o disposto no artigo 81.2 da Lei orgánica 6/2001, do 21 de decembro, de universidades (modificada pola Lei orgánica 4/2007, do 12 de abril), resolve publicar o devandito orzamento, que acada a contía inicial no estado de ingresos e gastos de 147.925.010,60 euros, segundo o detalle anexo.
A Coruña, 17 de decembro de 2021
DECRETO 17/2022, do 16 de febreiro, polo que se declara loito oficial en Galicia por mor do naufraxio do buque pesqueiro Villa de Pitanxo.
Vicepresidencia primeira e Consellería de Presidencia, Xustiza e Turismo — I. Disposicións xerais — 16/02/2022

Para manifestar o sentimento de solidariedade do pobo galego por mor do naufraxio do buque pesqueiro Villa de Pitanxo, o Goberno galego ten a vontade de facer pública a súa dor e a de toda a cidadanía de Galicia.
Polo tanto, por proposta do vicepresidente primeiro e conselleiro de Presidencia, Xustiza e Turismo e logo de deliberación do Consello da Xunta de Galicia na súa reunión do día dezaseis de febreiro de dous mil vinte e dous,
Artigo único
1. Declárase loito oficial en Galicia desde as 00.00 horas do día 16 de febreiro ata as 24.00 horas do día 18 de febreiro de 2022.
2. Nos devanditos días ondearán a media hasta as bandeiras oficiais en todos os centros e edificios públicos dependentes da Xunta de Galicia.
Disposición derradeira
Este decreto entrará en vigor o mesmo día da súa publicación no
Diario Oficial de Galicia
.
Santiago de Compostela, dezaseis de febreiro de dous mil vinte e dous
DECRETO 10/2022, do 4 de febreiro, polo que se nomea conselleiro maior do Consello de Contas de Galicia a José Antonio Redondo López.
Presidencia da Xunta de Galicia — II. Autoridades e persoal — 09/02/2022

En virtude do disposto no artigo 8.1 da Lei de Galicia 6/1985, do 24 de xuño, do Consello de Contas, e de conformidade coa proposta formulada polo Pleno do Consello de Contas de Galicia e acordada na súa sesión do un de febreiro de dous mil vinte e dous,
Nomear conselleiro maior do Consello de Contas de Galicia a José Antonio Redondo López.
Santiago de Compostela, catro de febreiro de dous mil vinte e dous
CORRECCIÓN DE ERROS. Orde do 29 de decembro de 2021 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2022 (códigos de procedemento TR357B, TR357C e TR357D).
Consellería de Emprego e Igualdade — III. Outras disposicións — 14/02/2022

Advertido erro na citada orde, publicada no
Diario Oficial de Galicia
número 24, do venres 4 de febreiro de 2022, cómpre realizar a seguinte corrección:
Na páxina 7596, no artigo 30, onde di:
«1. A Comisión de Valoración examinará as solicitudes debidamente presentadas, dentro de cada liña e de cada subliña, consonte os criterios e a ponderación que a seguir se relacionan:
a) Segundo o tipo de empresas (de 0 a 5 puntos):
Empresas de 6 (15 no caso de plans de igualdade) e ata 20 persoas traballadoras: 5 puntos.
Empresas de máis de 20 e a ata 30 persoas traballadoras: 3 puntos.
Empresas de máis de 30 persoas traballadoras: 1 punto».
Debe dicir:
«1. A Comisión de Valoración examinará as solicitudes debidamente presentadas, dentro de cada liña e de cada subliña, consonte os criterios e a ponderación que a seguir se relacionan:
a) Segundo o tipo de empresas (de 0 a 5 puntos):
Empresas de ata 20 persoas traballadoras: 5 puntos.
Empresas de máis de 20 e a ata 30 persoas traballadoras: 3 puntos.
Empresas de máis de 30 persoas traballadoras: 1 punto».
Esta corrección de erros non amplía o prazo de presentación de solicitudes.
CORRECCIÓN DE ERROS. Orde do 8 de setembro de 2021 pola que se desenvolve o Decreto 229/2011, do 7 de decembro, polo que se regula a atención á diversidade do alumnado dos centros docentes da Comunidade Autónoma de Galicia en que se imparten as ensinanzas establecidas na Lei orgánica 2/2006, do 3 de maio, de educación.
Consellería de Cultura, Educación e Universidade — I. Disposicións xerais — 10/02/2022

Advertidos erros na devandita orde, publicada no
Diario Oficial de Galicia
número 206, do 26 de outubro de 2021, cómpre realizar as oportunas correccións no sentido que se indica a seguir:
Na páxina 52330, no artigo 61.5.a), onde di: «a) Ter cursado o segundo curso da educación secundaria obrigatoria, non estar en condicións de acadar a promoción a terceiro e ter repetido unha vez na educación básica», debe dicir: «a) Ter cursado o segundo curso da educación secundaria obrigatoria e non estar en condicións de acadar a promoción a terceiro».
Na páxina 52335, no artigo 62.2.h), onde di: «...a que se refire o punto 3 deste artigo», debe dicir: «...a que se refire o punto 4 deste artigo».
Na páxina 52338, no artigo 62.4.a), onde di: «Será destinatario desta atención educativa virtual o alumnado vulnerable e o alumnado que por ter familiares conviventes vulnerables non acuda ao centro docente como consecuencia dunha emerxencia sanitaria e para o cal as comisións provinciais de seguimento...», debe dicir: «Será destinatario desta atención educativa virtual o alumnado vulnerable a que se refire o punto 2 deste artigo e o alumnado que por ter familiares conviventes vulnerables non acuda ao centro docente como consecuencia dunha emerxencia sanitaria e para o cal as comisións provinciais de seguimento...».
RESOLUCIÓN do 21 de xaneiro de 2022 pola que se dá publicidade da resolución de concesión dos obradoiros de dixitalización Industria 4.0 (código de procedemento IG300C).
Instituto Galego de Promoción Económica — III. Outras disposicións — 02/02/2022

Mediante a Resolución do 18 de maio de 2021 (DOG nº 101, do 1 de xuño), publicáronse as bases reguladoras dos obradoiros á dixitalización Industria 4.0 para o ano 2021 e procedeuse á súa convocatoria en réxime de concorrencia competitiva.
As ditas bases establecen no seu artigo 16.5 que a resolución será obxecto de publicación no
Diario Oficial de Galicia
e na páxina web do Igape no enderezo www.tramita.igape.es, ao cal se remitirá desde o texto publicado no DOG.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución definitiva, do 30.12.2021, de concesión dos obradoiros á dixitalización Industria 4.0, no enderezo www.tramita.igape.es (epígrafe «Consulta de resolucións definitivas» http://www.igape.es/gl/oficina-virtual/resolucions-definitivas). O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Habilítase un prazo de 10 días naturais para que os interesados accedan á Oficina virtual do Igape, no enderezo www.tramita.igape.es (epígrafe
«
Consulta de resolucións definitivas
»
http://www.igape.es/gl/oficina-virtual/resolucions-definitivas), utilizando o seu NIF e o código IDE do expediente, para descargar a súa resolución individual. Transcorrido o devandito prazo desde a posta á disposición da resolución individual sen que se acceda ao seu contido, entenderase rexeitada.
Segundo. As resolucións individuais, segundo o establecido no punto primeiro, esgotan a vía administrativa e contra elas poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao de acceso á resolución individual, ou desde que se entenda rexeitada polo transcurso de 10 días naturais desde a súa posta á disposición sen que se accedese ao seu contido. Non obstante, previamente poderá interpoñerse recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao de acceso á resolución individual, ou desde que se entenda rexeitada polo transcurso 10 días naturais desde a súa posta á disposición sen que se accedese ao seu contido.
Santiago de Compostela, 21 de xaneiro de 2022
EXTRACTO da Orde do 11 de xaneiro de 2022 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas e a contratación de persoal de apoio, e se convocan para o ano 2022 (código de procedemento TR358A).
Consellería de Emprego e Igualdade — III. Outras disposicións — 02/02/2022

BDNS (Identif.): 608315.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Programa de entidades asociativas de persoas traballadoras autónomas. Serán beneficiarias aquelas entidades asociativas de persoas traballadoras autónomas de carácter intersectorial que estean inscritas no Rexistro de Asociacións Profesionais de Traballadores Autónomos de Galicia.
Segundo. Obxecto
Esta orde ten por obxecto sufragar os gastos de organización interna e funcionamento das entidades asociativas de traballadores autónomos.
Terceiro. Bases reguladoras
Orde do 11 de xaneiro de 2022 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas e a contratación de persoal de apoio, e se convocan para o ano 2022
(código de procedemiento TR358A)
.
Cuarto. Importe
O importe será de 328.500 euros.
Quinta. Prazo de presentación de solicitudes
O prazo xeral de presentación de solicitudes do programa regulado nesta orde será dun mes contado desde o día seguinte ao da publicación desta orde no Diario Oficial de Galicia.
Santiago de Compostela, 11 de xaneiro de 2022
RESOLUCIÓN do 29 de decembro de 2021 pola que se dá publicidade da encomenda á empresa pública Galaria, S.A., como medio propio personificado, para a organización dun sistema de cribado masivo mediante probas PCR (nasofarínxea e saliva) para a detección de pacientes asintomáticos da COVID-19.
Servizo Galego de Saúde — III. Outras disposicións — 09/02/2022

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáselle publicidade á Resolución do Servizo Galego de Saúde, do 17 de decembro de 2021, pola que se lle encomenda á empresa pública Galaria, S.A., como medio propio personificado, a organización dun sistema de cribado masivo mediante probas PCR (nasofarínxea e saliva) para a detección de pacientes asintomáticos da COVID-19.
Actividades que vai realizar a empresa pública Galaria, S.A.:
– Cribado masivo sobre a poboación maior de 15 anos con tarxeta sanitaria e teléfono móbil asociado para enviar sms coa hora da citación, a localización das probas e o tipo de proba que se vai realizar dependendo dos tramos de idade:
a) Aos maiores de 15 anos e ata os 70 anos realizaráselles unha PCR de saliva.
b) Aos maiores de 70 anos realizaráselles unha PCR nasofarínxea.
– Para o traballo de campo, e dependendo do tamaño da poboación obxecto da proba, formalizaranse diferentes grupos de traballo co obxecto de atender o maior número de persoas obxectivo (con tendencia ao 100 %) no menor número de días e baixo a premisa da capacidade do lugar onde se vaian realizar as probas.
A sociedade Galaria, no desenvolvemento da actividade encomendada, seguirá as directrices e instrucións da Consellería de Sanidade e do Servizo Galego de Saúde, aos que lles corresponden os poderes de verificación e control da encomenda.
Natureza e alcance da xestión encomendada: a encomenda ten natureza de encarga a medio propio, de acordo co disposto no artigo 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. A sociedade Galaria ten a consideración de medio propio personificado respecto da Administración xeral da Comunidade Autónoma de Galicia e das entidades instrumentais do sector público autonómico para a execución de actividades que lle sexan encargadas por esta ou polos seus organismos e entidades de natureza pública dentro das materias que constitúen o seu obxecto social.
Prazo de vixencia: ata que se normalice a situación derivada da pandemia e sempre que a Dirección Xeral de Saúde Pública da Consellería de Sanidade considere a necesidade de realizar estes controis. En último termo, o período máximo desta encomenda será ata finais de 2021.
Santiago de Compostela, 29 de decembro de 2021
RESOLUCIÓN do 31 de xaneiro de 2022 pola que se da publicidade dos convenios de colaboración subscritos no terceiro cuadrimestre do ano 2021.
Escola Galega de Administración Pública — III. Outras disposicións — 09/02/2022

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro),
Dar publicidade á relación dos convenios subscritos pola Escola Galega de Administración Pública referida aos meses de setembro, outubro, novembro e decembro do ano 2021, que se incorpora como anexo a esta resolución.
Santiago de Compostela, 31 de xaneiro de 2022